కృష్ణ (2008 సినిమా)

కృష్ణ, 2008 జనవరిలో విడుదలైన ఒక తెలుగు సినిమా. ఆ సంవత్సరం సంక్రాంతి సందర్భంగా విడుదలైన సినిమాలలో ఇది బాగా విజయవంతమైనదిగా పేరు పొందింది. రవితేజ సినిమా రంగంలో ముఖ్యనాయకునిగా నిలద్రొక్కుకోవడానికి ఈ సినిమా దోహదం చేసింది. అంతకుముందు రాయలసీమ ఫ్యాక్షనిజం నేపథ్యంలో అనేక సినిమాలు రాగా ఇది హైదరాబాదు, విజయవాడ గ్యాంగుల నేపథ్యంలో చిత్రీకరింపబడింది.

కథ 
కృష్ణ (రవితేజ) అనే సాఫ్ట్‌వేర్ ఇంజినీర్ యువకుడు తన మిత్రునికోసం తన ఉద్యోగం వదులుకొని నిరుద్యోగిగా ఉంటాడు. సంధ్య (త్రిష) అనే అమ్మాయి హైదరాబాదునుండి తన బాబాయి బాబీ (బ్రహ్మానందం) ఇంటికి వస్తుంది. ఆమెను ఇష్టపడిన కృష్ణ తన అన్న (చంద్రమోహన్), వదిన (సుధ)లతో సహా వారింట్లో అద్దెకు దిగుతాడు. కృష్ణ, సంధ్యల మధ్య కీచులాటలతో మొదలైన వ్యవహారం చివరికి ప్రేమకు దారి తీస్తుంది.

తరువాత సంధ్య హైదరాబాదులో తన అన్న (సాయాజీ షిండే) ఇంటికి తిరిగి వస్తుంది. పాత విషయాల కారణంగా కౄరుడైన జగ్గా (ముకుల్ దేవ్) సంధ్యను పెళ్ళి చేసుకోవాలని వెంటాడుతుంటాడు. అందుకు అతని బాబాయ్ (జయప్రకాష్) సాయం చేస్తుంటాడు. ఈ విలన్ల బారినుండి సంధ్యను రక్షించడం, విలన్ల ఆట కట్టించడం, చివరకు కృష్ణ, సంధ్యలు పెళ్ళి చేసుకోవడం ఈ సినిమా కథాంశాలు.
నటవర్గం
 రవితేజ
 త్రిష
 సాయాజీ షిండే
 బ్రహ్మానందం
 జయప్రకాష్ రెడ్డి
 సునీల్
 గిరి బాబు
 ముకుల్ దేవ్
 సుధ
 చంద్రమోహన్
 కరాటే కల్యాణి

సాంకేతికవర్గం .
పాటలు 
నీ సోకు మాడ , చక్రి

మురిపించే , ఫరీద్, కౌసల్య

దిల్  మాంగే మోరే , కూనల్ గాంజ్వాల, మహాలక్ష్మి అయ్యర్

తారక ఎత్తుకు, రఘు కుంచె, కౌసల్య

తూ మేరా జిల్ , ఉదిత్ నారాయణ్ , సాధనా సర్గo

కలెక్షన్లు
 మొదటి వారంలో ఈ సినిమా 11.6 కోట్లు వసూలు చేసింది. రెండువారాల కలెక్షన్ల మొత్తం 17.8 కోట్లు.
మూలాలు

బయటి లంకెలు

వర్గం:బ్రహ్మానందం నటించిన సినిమాలు
వర్గం:చంద్రమోహన్ నటించిన సినిమాలు
వర్గం:సుధ నటించిన సినిమాలు